KOMMISSIONENS FORORDNING (EF) Nr. 1734/95 af 14. juli 1995 om fastsættelse for produktionsåret 1994/95 af den specifikke landbrugsomregningskurs for minimumspriserne for sukkerroer, produktionsafgifterne og tillægsafgiften i sukkersektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EØF) nr. 1713/93 af 30. juni 1993 om særlige bestemmelser for anvendelse af landbrugsomregningskurserne i sukkersektoren (1), senest ændret ved forordning (EF) nr. 2926/94 (2), særlig artikel 1, stk. 3, og

ud fra følgende betragtninger:

I artikel 1, stk. 1, i forordning (EØF) nr. 1713/93 er det fastsat, at minimumspriserne for sukkerroer, jf. artikel 5 i Rådets forordning (EØF) nr. 1785/81 af 30. juni 1981 om den fælles markedsordning for sukker (3), senest ændret ved forordning (EF) nr. 1101/95 (4), produktionsafgifterne og tillægsafgiften, jf. henholdsvis artikel 28 og 28a i nævnte forordning, omregnes til national valuta ved hjælp af en specifik landbrugsomregningskurs, der er lig med det prorata-beregnede gennemsnit af de landbrugsomregningskurser, som gælder i det pågældende produktionsår; den specifikke landbrugsomregningskurs skal fastsættes i løbet af måneden efter udløbet af det pågældende produktionsår;

minimumspriserne for sukkerroer er fastsat i Kommissionens forordning (EF) nr. 332/95 af 17. februar 1995 om fastsættelse som en overgangsforanstaltning af de priser og beløb i ecu, der anvendes i sukkersektoren i perioden 1. februar til 30. juni 1995, og som justeres med justeringsfaktoren i artikel 13 i forordning (EØF) nr. 3813/92 (5); de landbrugsomregningskurser, der er anført i bilaget til nærværende forordning, anvendes derfor på minimumspriserne for sukkerroer samt på produktionsafgifterne og eventuelt tillægsafgiften, justeret med justeringsfaktoren 1,207509;

for produktionsåret 1994/95 foregik produktionen af sukker i Østrig, Finland og Sverige helt efter de nationale ordninger, der var i kraft inden den 1. januar 1995; i artikel 1, stk. 1, i Kommissionens forordning (EF) nr. 3300/94 af 21. december 1994 om overgangsforanstaltninger for sukker som følge af Østrigs, Finlands og Sveriges tiltrædelse (6) er det fastsat, at artikel 28 og 28a i forordning (EØF) nr. 1785/81 ikke gælder for de mængder sukker, der produceres i Østrig, Finland og Sverige i produktionsåret 1994/95; der bør derfor ikke fastsættes specifikke landbrugsomregningskurser for disse tre medlemsstater;

anvendelsen af disse bestemmelser fører for produktionsåret 1994/95 til fastsættelse af den specifikke landbrugsomregningskurs for omregning af minimumspriserne for sukkerroer, produktionsafgifterne og i givet fald tillægsafgiften til de forskellige nationale valutaer som angivet i bilaget til denne forordning -

UDSTEDT FØLGENDE FORORDNING:

Artikel 1

Den specifikke landbrugsomregningskurs, der anvendes til omregning af minimumspriserne for sukkerroer, jf. artikel 5 i forordning (EØF) nr. 1785/81, produktionsafgifterne og i givet fald tillægsafgiften, jf. henholdsvis artikel 28 og 28a i nævnte forordning, til de enkelte nationale valutaer, fastsættes for produktionsåret 1994/95 som angivet i bilaget.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1994.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 159 af 1. 7. 1993, s. 94.

(2) EFT nr. L 307 af 1. 12. 1994, s. 56.

(3) EFT nr. L 177 af 1. 7. 1981, s. 4.

(4) EFT nr. L 110 af 17. 5. 1995, s. 1.

(5) EFT nr. L 38 af 18. 2. 1995, s. 3.

(6) EFT nr. L 341 af 30. 12. 1994, s. 39.

BILAG til Kommissionens forordning af 14. juli 1995 om fastsættelse for produktionsåret 1994/95 af den specifikke landbrugsomregningskurs for minimumspriserne for sukkerroer, produktionsafgifterne og eventuelt tillægsafgiften i sukkersektoren

>TABELPOSITION>